División de Honra de Rugby 2015-2016

A **tempada 2015-2016 da División de Honra da liga española de rugby** foi a 49ª edición da principal competición entre clubs de rugby en España. A liga regular comezou o 20 de setembro de 2015, o mesmo fin de semana no que comezou a Copa do Mundo de Rugby 2015 que se disputaba en Inglaterra e Gales. A selección de rugby de España non acadou a clasificación para o torneo mundialista. A final da liga foi o día 29 de maio de 2016, e nela enfrontáronse dous equipos de Valladolid, o Valladolid Rugby Asociación Club e o Club de Rugby El Salvador, primeiro e segundo na liga regular. O Club de Rugby El Salvador gañou a final por 24 a 23 acadando o seu oitavo título de campión de liga.

## Formato
A liga conta con doce clubs participantes, e o formato de competición é o mesmo das tres tempadas anteriores, dividíndose a liga en dúas etapas: a fase de liga regular e as eliminatorias polo título. A liga regular está composta por 22 xornadas, e os seis primeiros equipos da clasificación participarán nas eliminatorias polo título de campión.

Os oito primeiros equipos da táboa ó remate da primeira volta acadarán o dereito a participar na Copa do Rei, agás a UE Santboiana que terá que cumprir unha sanción dun ano.

O campión de liga acadará o dereito a participar en tres torneos na seguinte tempada:
* Supercopa de España, na que se enfrontará ó campión da Copa do Rei.
* Copa Ibérica, na que se enfrontará ó campión da División de Honra portuguesa.
* Qualifying Competition, na que se enfrontará a varios campións de liga europeos por unha praza na Challenge Cup, a segunda competición continental de clubs.

## Participantes
O Club Alcobendas Rugby, herdeiro do M.A.R.U. que gañou o título de liga en 2001-02, ascendeu á máxima categoría da liga española de rugby na tempada 2014-15, e ocupa a praza do equipo descendido, o Vigo Rugby Club, que perdeu a categoría despois de catro anos na División de Honra. Os restantes participantes xa participaron na última edición.

## Clasificación
A táboa clasificatoria da liga regular faise sumando os puntos por vitorias e empates, máis o puntos bonus acadados. O equipo que acada unha vitoria suma 4 puntos, e o que acada un empate suma 2. Os puntos bonus poden sumarse de dous xeitos. Aquel equipo que anota 4 ensaios ou máis, suma 1 punto bonus ofensivo na táboa clasificatoria, gañe, perda ou empate o encontro. Por outra banda, aquel equipo que perda un partido por 7 puntos ou menos, acadará 1 punto bonus defensivo.

### Resultados
| width=33% valign="top" |

| width=33% valign="top" |

|}

## Eliminatorias polo título
Na fase final do campionato os dous mellores equipos da liga regular tiñan dereito a xogar como locais nas semifinais fronte ós gañadores dunha eliminatoria previa entre os equipos situados entre o terceiro e o sexto posto. Tódolos encontros desta fase se xogaron no campo elixido polo equipo mellor clasificado ó remate da fase de liga regular. Os cuartos de final tiveron lugar o 15 de maio, as semifinais o 22 de maio, e a final o 29 de maio de 2016. A final enfrontou ós dous primeiros clasificados da liga regular, ámbolos dous equipos de Valladolid, caendo a vitoria do lado do Club de Rugby El Salvador cun resultado axustado de 23 a 24, que supuxo o oitavo título de liga para o equipo "chamizo".

## Galería

Ficheiro:Partido Independiente VRAC.jpg|O VRAC, gañador das últimas catro ligas, debutou en San Román fronte ó Independiente.
Ficheiro:Partido Getxo Ordizia.jpg|O Ordizia RE púxose como primeiro líder da liga derrotando a Getxo en Fadura (14-50).
Ficheiro:Partido Alcobendas ElSalvador.jpg|A División de Honra regresou tres anos despois a Las Terrazas na segunda xornada.
Ficheiro:Partido VRAC Hernani.jpg|A máxima "goleada" provisional da liga (75-12) tivo lugar no Pepe Rojo entre VRAC e Hernani.
Ficheiro:Partido Ordizia VRAC.jpg|O VRAC acadou a súa sétima vitoria en sete xornadas en Altamira fronte ó Ordizia.
Ficheiro:Partido Cisneros Gernika.jpg|O Cisneros bateu ó Gernika no Central na sétima xornada situándose 3º da táboa.

## Véxase tamén
### Ligazóns externas
* Páxina web da Federación Española de Rugby 
### Outros artigos
* División de Honra B de Rugby 2015-2016
* Copa do Rei de Rugby 2015-2016